## Odluka o dodjeli koncesije za obavljanje djelatnosti radija na području Grada Vinkovaca (G-VK)

### NN 33/2005 (14.3.2005.), Odluka o dodjeli koncesije za obavljanje djelatnosti radija na području Grada Vinkovaca (G-VK)

VIJEĆE
ZA ELEKTRONIČKE MEDIJE

667

Na
temelju članka 62. stavka 5. i 6. Zakona o elektroničkim medijima (»Narodne
novine« broj 122/03) Vijeće za elektroničke medije na svojoj 33. sjednici održanoj
25. veljače 2005., a temeljem provedenoga javnog natječaja za dodjelu koncesije
za obavljanje djelatnosti radija i/ili televizije broj 02/04 (»Narodne novine«,
broj 172/04) i provedenoga postupka utvrđivanja pos­tojanja uvjeta za dodjelu koncesije donijelo je

ODLUKU

I.
Koncesija za obavljanje djelatnosti radija na području Grada Vinkovaca (G-VK)
dodjeljuje se ponuditelju Menđušić d.o.o.

II. Vrijeme trajanja koncesije je 4 (četiri)
godine.

III. Godišnja naknada za koncesiju iznosi
8.000,00 (osam tisuća) kuna i plaća se u korist državnog proračuna. Naknada za
prvu godinu obavljanja djelatnosti plaća se najkasnije prigodom potpisivanja
ugovor o koncesiji, a godišnja naknada za drugu i ostale godine obavljanja
djelatnosti plaća se u 4 (četiri) jednaka obroka, pri čemu svaki obrok
dospijeva na naplatu danom isteka razdoblja za koje je naknada plaćena. Ako
Vijeće za elektroničke medije izmjeni visinu i način plaćanja naknade za
koncesiju za vrijeme trajanja ugovora o koncesiji nakladnik je dužan postupiti sukladno
takvim izmjenama.

IV. Ponuditelj je dužan u roku od 15 (petnaest)
dana od dana primitka Odluke uputiti Hrvatskoj agenciji za telekomunikacije
zahtjev za obavljanjem tehničkog pregleda radi utvrđivanja prostornih i
tehničkih uvjeta.

V. Rok za sklapanje ugovora o koncesiji je 60
(šezdeset) dana od dana primitka Odluke. Ako ponuditelj u tom roku ne sklopi
ugovor o koncesiji Vijeće će poništiti odluku o dodjeli koncesije, a ponuditelj
nema pravo na naknadu štete.

VI.
Odluka će se objaviti u »Narodnim novinama«.

```
Obrazloženje
```

Vijeće
za elektroničke medije na svojoj 20. sjednici održanoj dana 17. studenoga 2004.
godine donijelo je Odluku o raspisivanju javnog natječaja broj 02/04 za dodjelu
koncesija za obavljanje djelatnosti radija i/ili televizije. Javni natječaj
objavljen je u »Narodnim novinama« od 8. prosinca 2004. godine i u propisanom
roku na javni je natječaj ponudu dostavio sljedeći ponuditelji: Menđušić d.o.o.

Vijeće je razmatranjem i ocjenom zaprimljene
ponude utvrdilo da ponuditelj ispunjavaju uvjete propisane javnim natje­čajem. Tajnim je glasovanjem odlučeno da se koncesija
za obav­ljanje djelatnosti
radija na području Grada Vinkovaca dodijeli ponuditelju Menđušić
d.o.o.

Slijedom
navedenoga odlučeno je kao u dispozitivu.

Uputa o pravnom lijeku

Protiv
ove odluke nije dopuštena žalba, jer je ona konačna, ali se može pokrenuti
upravni spor pred Upravnim sudom Repub­like Hrvatske
u roku od 30 dana od dana primitka odluke. Tužba se predaje ili šalje
neposredno sudu Republike Hrvatske u Zagrebu, a može se podnijeti i na zapisnik
kod redovnog suda nadležnog za obavljanje pravne pomoći.

Klasa: 612-12/04-02-41
Urbroj: 567-01/05-02
Zagreb, 28. veljače 2005.

Predsjednik
Vijeća
**mr****. sc. Denis Peričić,** v. r.

Odluka, NN 33/2005-667